CELEX: 32010R1138
Language: mt
Date: 2010-12-07 00:00:00
Title: Regolament tal-Kummissjoni (UE) Nru 1138/2010 tas- 7 ta’ Diċembru 2010 li jemenda għall-140 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban

8.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 322/4
            
         REGOLAMENT TAL-KUMMISSJONI (UE) Nru 1138/2010
   tas-7 ta’ Diċembru 2010
   li jemenda għall-140 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 881/2002 tas-27 ta’ Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban, u li jħassar ir-Regolament tal-Kunsill (KE) Nru 467/2001 li jipprojbixxi l-esportazzjoni ta’ ċerti prodotti u servizzi lejn l-Afganistan, waqt li jsaħħaħ il-projbizzjoni ta’ titjiriet u jestendi l-friża fuq fondi u riżorsi finanzjarji oħra rigward it-Taliban tal-Afganistan (1), u partikolarment l-Artikoli 7(1)(a) u 7c(3) tiegħu,
   Billi:
   
               (1)
            
            
               L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta’ fondi u riżorsi ekonomiċi skont dak ir-Regolament. Permezz tar-Regolament tal-Kummissjoni (KE) Nru 246/2006 (2) Sanabel Relief Agency Limited (Sanabel) ġiet miżjuda mal-Anness I.
            
         
               (2)
            
            
               Fid-29 ta’ Settembru 2010 l-Qorti Ġenerali annullat ir-Regolament (KE) Nru 881/2002 safejn jikkonċerna lil Sanabel (3) minħabba li ssostni li d-drittijiet tad-difiża, id-dritt għal reviżjoni ġudizzjarja u d-dritt għall-proprjetà ma kinux ġew rispettati.
            
         
               (3)
            
            
               Wara li rċeviet dikjarazzjoni tar-raġunijiet mill-Kumitat tan-NU għas-Sanzjonijiet kontra Al Qaida u t-Taliban, il-Kummissjoni kkomunikat din id-dikjarazzjoni lil Sanabel f'Awwissu 2009. F'Lulju 2010 kkomunikat dikjarazzjoni ta’ raġunijiet relatata li kienet għadha kemm irċeviet mill-Kumitat tas-Sanzjonijiet. Sanabel issottomettiet l-osservazzjonijiet tagħha dwar dawn id-dikjarazzjonijiet ta’ raġunijiet.
            
         
               (4)
            
            
               Il-lista ta’ persuni, gruppi u entitajiet li għalihom għandu japplika l-iffriżar tal-fondi u r-riżorsi ekonomiċi, stabbilita mill-Kumitat tan-NU għas-Sanzjonijiet kontra Al Qaida u t-Taliban, li bħalissa tinkludi lil Sanabel.
            
         
               (5)
            
            
               Skont l-Artikolu 7c(3) tar-Regolament (KE) Nru 881/2002, wara kunsiderazzjoni bir-reqqa tal-osservazzjonijiet riċevuti mingħand Sanabel, u minħabba n-natura preventiva tal-iffriżar tal-fondi u r-riżorsi ekonomiċi, il-Kummissjoni tqis li l-elenkar ta’ Sanabel huwa ġustifikat għal raġunijiet tal-assoċjazzjoni tagħha mat-Taliban, ma’ Usama bin Laden jew man-netwerk tal-Al-Qaida.
            
         
               (6)
            
            
               Fid-dawl ta’ dan, id-deċiżjoni ta’ elenkar fil-lista li tikkonċerna lil Sanabel għandha tiġi sostitwita minn deċiżjoni ġdida li tikkonferma l-inklużjoni tagħha fl-Anness I għar-Regolament (KE) Nru 881/2002.
            
         
               (7)
            
            
               Din id-deċiżjoni ġdida għandha tapplika mill-11 ta’ Frar 2006, minħabba n-natura u l-għanijiet preventivi tal-iffriżar tal-fondi u r-riżorsi ekonomiċi taħt ir-Regolament (KE) Nru 881/2002 u l-ħtieġa li jiġu mħarsa l-interessi leġittimi tal-operaturi ekonomiċi, li ilhom iserrħu fuq id-deċiżjoni li saret fl-2006.
            
         
               (8)
            
            
               Il-miżuri pprovduti f'dan ir-Regolament huma skont l-opinjoni tal-Kumitat għar-Reviżjoni tal-annotazzjonijiet fil-Listi taħt ir-Regolament 881/2002,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru No 881/2002 huwa emendat kif stipulat fl-Anness ta’ dan ir-Regolament.
   Artikolu 2
   Dan ir-Regolament jidħol fis-seħħ fid-9 ta’ Diċembru 2010.
   Japplika mill-11 ta’ Frar 2006.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta’ Diċembru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 139, 29.5.2002, p. 9.
   
      (2)  ĠU L 40, 11.2.2006, p. 13.
   
      (3)  Il-Kawża T-136/06 (Sentenza fil-kawżi konġunti T-135/06 sa T-138/06).
   
      ANNESS
      L-Anness I mar-Regolament (KE) Nru 881/2002 huwa emendat kif ġej:
      L-annotazzjoni li ġejja taħt l-intestatura “Persuni ġuridiċi, gruppi u entitajiet” hija kkonfermata:
      
         “Sanabel Relief Agency Limited (alias (a) Sanabel Relief Agency (b) Sanabel L’il-Igatha, (c) SRA, (d) Sara, (e) Al-Rahama Relief Foundation Limited). Indirizz: (a) 63 South Rd, Sparkbrook, Birmingham B 111 EX, ir-Renju Unit (b) 1011 Stockport Rd, Levenshulme, Manchester M9 2TB, ir-Renju Unit (c) Kaxxa Postali 50, Manchester M19 25P, ir-Renju Unit (d) 98 Gresham Road, Middlesbrough, ir-Renju Unit (e) 54 Anson Road, Londra NW2 6AD, ir-Renju Unit. Tagħrif ieħor: (a) numru tal-organizzazzjoni tal-karità: 1083469, (b) numru tar-reġistrazzjoni: 3713110. Data tal-klassifikazzjoni msemmija fl-Artikolu 2a(4)(b): 7.2.2006.”